1ऐ यीशु मसीहरै पूर्वजा केरै नाँईयां केरी लिष्ट आ, यीशु दाऊदेरा जां अब्राहमेरा वंश आ। 2अब्राहमेरा पुत्र इसहाक थ्या, इसहाकैरा पुत्र याकूब थ्या, फिरी याकूबेरा पुत्र यहूदा जां तेसेरै ग्याराह भाई पेईदा भुवै, 3फिरिस जां जेरह यहूदेरै पुत्र थ्यै (तेन्हैरी मायिरू नाँ तामार थियु) फिरिस हिस्रोनेरा बब थ्या, जा हिस्रोन एरामेरा बब थ्या। 4एराम अम्मीनादाबेरा बब थ्या, अम्मीनादाब किना नहशोन जां नहशोन किना सलमोन पेईदा भुआ। 5सलमोन किना बोअज पेईदा भुआ (बोअजेरी मायिरू नाँ राहाब थियु) फिरी बोअज जां रूत किना ओबेद पेईदा भुआ जां ओबेद यिशैरा बब थ्या, 6जां यिशै किना राजा दाऊद पेईदा भुआ, जां (सुलेमान दाऊदेरा पुत्र थ्या) सुलेमान तैस जानानि किना पेईदा भुआ जै पेहिलै उरिय्याहेंरी लाड़ी थी।
7सुलेमान रहबामैरा बब थ्या जां रहबाम अबिय्याहेरा बब थ्या, अबिय्याह किना आसा पेईदा भुआ, 8जां आसा यहोशापातेरा बब बंणा, फिरी यहोशपात किना योराम जां योरामा किना उज्जियाह पेईदा भुआ। 9उज्जियाह योतामैरा बब थ्या जां योताम आहाजैरा बब थ्या, फिरी आहाज किना हिजकिय्याह पेईदा भुआ, 10जां हिजकिय्याह किना मनश्शे पेईदा भुआ, मनश्शे आमोनेरा बब बंणा, जां आमोन योशिय्याहैरा बब बंणा। 11योशिय्याह, यकुन्याह जां तेसेरै भाईया केरा दादा थ्या, जै इस्राएलिया मैहणुवां बेबीलोन देशा मझ बन्दी बंणा करि लैई गांहणा किना पेहिलै पेईदा भोरै थ्यै। 12इस्राएलेरै बेबीलोन देशा मझ लै गांहणा किना बाद यकुन्याह शालतियेलैरा बब बंणा, जां शालतिएल किना जरुब्बाबेल।
13जरुब्बाबेल किना अबीहूद पेईदा भुआ, जां अबीहूद इल्याकीमेंरा, जां इल्याकीम अजोरेंरा बब बंणा, 14अजोर सदोकैरा बब थ्या, सदोक किना अखीम, जां अखीम किना इलीहूद पेईदा भुआ। 15इलीहूद इलियाजारेंरा बब थ्या, जां इलियाजार मतानेंरा, मतान याकूबेरा बब बंणा। 16याकूब किना यूसुफ पेईदा भुआ जै मरियमैरा लाड़ा थ्या जैस किना यीशु जैसनि मसीह बोलतै, सै पेईदा भुआ, 17ऐहिंयो अब्राहमा किना दाऊदा तेईनी सारी चोउधा पीढ़ी भुई, जां राजै दाऊदेरै टैंमा किना लैकरी तैस टैंमा तेईनी जेख्णी इस्राएलेरै मैहणु बंदी बंणा करि बेबीलोन लै नियें, तेख्णी किना लैकरी मसीहरै जन्मा तेईनी चोउधा पीढ़ी होरी भुई।
22ऐ सारू किछ ऐठणीरै तेईनी भूं कि जै गल परमेश्वरै यशायाह भविष्यवक्तेरै जरियै यीशु मसीहरै जन्मेरै बारै मझ बोलोरी थी, सै पूरी भौ गहिया, 23"तका, अक कुंवारी छोकरी दुपरांणी भूंणी, जां अक पुत्र जमणां जां तेसैरू नाँ इम्मानुएल रखियूंणु जेसैरा मतलब आ, परमेश्वर असु सेईतै आ।" 24फिरी यूसुफ जेख्णी निदरै किना बियुझा ता तेनी परमेश्वरेरै स्वर्गदूतेरी आज्ञाईरै अनुसार मरियमा सेईतै ब्याह करि ल्या जां तैस अपड़ै घरेनी लै या, 25जां ज्यो तेईनी तेसै पुत्र ना जम्मा त्यो तेईनी यूसुफै तैस सेईतै कोई बि शारीरिक सम्बंध ना बंणा जां यूसुफै तैस बच्चेरू नाँ यीशु रखु।
